ประกาศกระทรวงพาณิชย์เรื่อง การกําหนดเงื่อนไขการจัดตั้งบริษัทจํากัด หรือบริษัทมหาชนจํากัดเพื่อประกอบธุรกิจประกันชีวิต หรือธุรกิจประกันวินาศภัย สําหรับปี 2538--------------------------------- อาศัยอํานาจตามความใน มาตรา 6 และมาตรา 7 วรรคสอง แห่งพระราชบัญญัติประกันชีวิต พ.ศ. 2535 มาตรา 5 และมาตรา 6 วรรคสอง แห่งพระราชบัญญัติประกันวินาศภัย พ.ศ. 2535 รัฐมนตรีว่าการกระทรวงพาณิชย์ โดยอนุมัติคณะรัฐมนตรี กําหนดเงื่อนไขการจัดตั้งบริษัทจํากัด หรือบริษัทมหาชนจํากัดเพื่อประกอบธุรกิจประกันชีวิต หรือธุรกิจประกันวินาศภัย สําหรับปี 2538 ไว้ ดังต่อไปนี้ข้อ ๑ รายการในคําขอรับใบอนุญาต คําขอรับใบอนุญาตประกันธุรกิจประกันชีวิตหรือธุรกิจประกันวินาศภัยอย่างน้อยต้องมีรายการดังต่อไปนี้ 1.1 วัน เดือน ปี ที่ยื่นคําขอรับใบอนุญาต 1.2 ชื่อบริษัท 1.3 สถานที่ตั้งสํานักงานใหญ่ของบริษัทและการได้มาซึ่งสิทธิในที่ดินและสํานักงานใหญ่นั้น รวมทั้งค่าใช้จ่ายเกี่ยวกับการนี้ทั้งหมด (เพื่อให้มีสถานที่ตั้งเป็นสัดส่วนของตนเอง ไม่ปะปนกับผู้อื่น และสามารถประเมินราคามูลค่าทรัพย์สินได้ทรัพย์สินนั้นจะต้องไม่ตีราคาสูงจนเกินสมควร อันเป็นเหตุให้จํานวนทุนเพื่อใช้ในการดําเนินงานมีจํานวนน้อยเกินไป) 1.4 ทุน จํานวนหุ้น และมูลค่าหุ้นทุกประเภท (ต้องเป็นหุ้นสามัญชนิดระบุชื่อ มูลค่าหุ้นละไม่เกิน 100 บาท) 1.5 ชื่อ และประวัติของผู้เริ่มก่อการตั้งบริษัท 1.6 แนวนโยบายและแผนงานเกี่ยวกับการประกอบธุรกิจประกันชีวิตหรือธุรกิจประกันวินาศภัย แล้วแต่กรณี ที่จะขอรับใบอนุญาตระยะสั้นและระยะยาวไม่น้อยกว่า 5 ปีข้างหน้า เกี่ยวกับ (1) แผนการรับประกันภัย รวมทั้งการรับเสี่ยงภัยไว้เอง และการประกันภัยต่อ (2) แผนการขยายสาขาทั้งในกรุงเทพมหานคร และภูมิภาค (3) แผนด้านการเงิน (4) แผนด้านบุคลากร รวมทั้งการสร้างบุคลากร (เพื่อพิจารณาถึงแนวทางการประกอบธุรกิจอันจะแสดงเจตนาในการดําเนินธุรกิจอย่างแท้จริง) (5) แผนการบริหารงานด้านการร่วมทุนกับต่างประเทศ (ถ้ามี) 1.7 ชื่อ ประวัติการงาน และคุณสมบัติของบุคคลที่จะได้รับแต่งตั้งให้เป็นเจ้าหน้าที่ฝ่ายบริหาร (แสดงความเหมาะสมของคุณสมบัติของบุคคลที่จะเข้ามาบริหารในแต่ละหน้าที่) 1.8 ค่าใช้จ่ายทั้งหมด ที่คาดว่าจะต้องใช้ในการจัดตั้งบริษัทและการตระเตรียมการจนถึงขั้นที่สามารถจะดําเนินการได้ทันทีหากได้รับอนุญาตให้ประกอบธุรกิจประกันภัย พร้อมทั้งรายละเอียดประกอบ (แสดงถึงการตระเตรียมความพร้อมที่จะเข้ามาดําเนินธุรกิจ) 1.9 เบี้ยประกันภัยที่คาดว่าจะได้รับในระยะแรกรวมทั้งแหล่งที่มาข้อ ๒ เงื่อนไขการจัดตั้งบริษัทประกันภัย 2.1 ต้องเป็นบริษัทจํากัด หรือบริษัทมหาชนจํากัด 2.2 เงินทุน 2.2.1 ทุนจดทะเบียนและเรียกชําระแล้วไม่ต่ํากว่า 500 ล้านบาท สําหรับธุรกิจประกันชีวิต 2.2.2 ทุนจดทะเบียนและเรียกชําระแล้วไม่ต่ํากว่า 300 ล้านบาท สําหรับธุรกิจประกันวินาศภัย 2.3 บริษัทประกันภัยที่ตั้งใหม่ จะต้องไม่มีความสัมพันธ์ในเชิงการถือหุ้นกรรมการ และการบริหารกับบริษัทประกันชีวิต และบริษัทประกันวินาศภัยที่มีอยู่เดิมเว้นแต่ได้รับความเห็นชอบจากรัฐมนตรี โดยอนุมัติคณะรัฐมนตรี 2.4 บริษัทประกันภัยที่จดทะเบียนในส่วนภูมิภาค ให้ได้รับการพิจารณาในลําดับแรก 2.5 หุ้นและผู้ถือหุ้น 2.5.1 การกําหนดมูลค่าหุ้นต้องไม่สูงกว่าหุ้นละ 100 บาท 2.5.2 หุ้นที่ออกทั้งปวงต้องเป็นหุ้นสามัญ ชนิดระบุชื่อ และต้องส่งใช้มูลค่าหุ้นด้วยตัวเงินหรือทรัพย์สินเท่านั้น ทรัพย์สินที่ส่งใช้เป็นมูลค่าของหุ้นตามวรรคหนึ่งต้องเป็นที่ดินหรืออาคารเพื่อใช้เป็นสถานที่ประกอบธุรกิจ หรือสําหรับใช้เพื่อสวัสดิการของพนักงานและลูกจ้างของบริษัทตามสมควร ส่วนราคาของทรัพย์สินที่ส่งใช้เป็นมูลค่าของหุ้นนั้น ให้ถือราคาตามประกาศประเมินราคาทรัพย์สินและหนี้สินของบริษัท ซึ่งนายทะเบียนประกาศตามมาตรา 38 (2) แห่งพระราชบัญญัติประกันชีวิต พ.ศ. 2535 และมาตรา 37 (2) แห่งพระราชบัญญัติประกันวินาศภัย พ.ศ. 2535 2.5.3 ตลอดระยะเวลาที่ได้รับใบอนุญาตให้ประกอบธุรกิจประกันชีวิต หรือธุรกิจประกันวินาศภัย ต้องมีบุคคลสัญชาติไทยถือหุ้นอยู่ไม่น้อยกว่าสามในสี่ของจํานวนหุ้นที่ได้จําหน่ายแล้วทั้งหมด นิติบุคคลดังต่อไปนี้ไม่ถือว่ามีสัญชาติไทย ก) บริษัทจํากัดที่มีหุ้นชนิดระบุชื่อ เป็นของบุคคลผู้มีสัญชาติไทยไม่ถึงร้อยละ 51 ของจํานวนหุ้นทั้งหมด หรือมีผู้ถือหุ้นเป็นบุคคลผู้มีสัญชาติไทยไม่ถึงร้อยละ 51 ของจํานวนผู้ถือหุ้นทั้งหมด ข) ห้างหุ้นส่วนจํากัด หรือห้างหุ้นส่วนสามัญจดทะเบียน บรรดาที่มีทุนเป็นของนิติบุคคลสัญชาติไทยไม่ถึงร้อยละ 51 หรือมีผู้เป็นหุ้นส่วนเป็นบุคคลผู้มีสัญชาติไทยไม่ถึงร้อยละ 51 ของจํานวนผู้เป็นหุ้นส่วนทั้งหมด หรือมีหุ้นส่วนผู้จัดการหรือผู้จัดการเป็นคนต่างด้าว นิติบุคคลจะถือหุ้นตามมูลค่าหุ้นของบริษัทได้ไม่เกินจํานวนเงินทุน หรือทุนที่ชําระแล้วของนิติบุคคลนั้น 2.6 คณะกรรมการและผู้จัดการ 2.6.1 คณะกรรมการของบริษัทต้องมีจํานวนไม่น้อยกว่า 7 คน และมีกรรมการเป็นบุคคลผู้มีสัญชาติไทยไม่ต่ํากว่าสามในสี่ของจํานวนกรรมการทั้งหมด 2.6.2 กรรมการผู้มีอํานาจลงนามแทนบริษัทจะต้องลงนามร่วมกันไม่น้อยกว่า 2 คน และต้องเป็นกรรมการสัญชาติไทยไม่น้อยกว่ากึ่งหนึ่งของจํานวนกรรมการที่มีอํานาจลงนาม พร้อมประทับตราสําคัญของบริษัท 2.6.3 จะแต่งตั้งบุคคลต่อไปนี้เป็นกรรมการ หรือผู้จัดการ พนักงานบุคคลผู้มีอํานาจในการจัดการ หรือที่ปรึกษาของบริษัทไม่ได้ (1) เป็นหรือเคยเป็นบุคคลล้มละลาย (2) เคยได้รับโทษจําคุกโดยคําพิพากษาถึงที่สุดให้จําคุกในความผิดเกี่ยวกับทรัพย์ที่กระทําโดยทุจริต (3) เคยเป็นกรรมการ ผู้จัดการ หรือบุคคลผู้มีอํานาจในการจัดการของบริษัทในช่วงเวลาที่บริษัทถูกเพิกถอนใบอนุญาตประกอบธุรกิจประกันชีวิตหรือใบอนุญาตประกอบธุรกิจประกันวินาศภัย (4) เป็นกรรมการ ผู้จัดการ หรือบุคคลผู้มีอํานาจในการจัดการของบริษัทอื่นที่ได้รับใบอนุญาตประกอบธุรกิจประกันชีวิตหรือใบอนุญาตประกอบธุรกิจประกันวินาศภัยแล้วแต่กรณี เว้นแต่จะได้รับยกเว้นตามหลักเกณฑ์และเงื่อนไขที่รัฐมนตรีประกาศกําหนด (5) ถูกถอดถอนจากการเป็นกรรมการ ผู้จัดการหรือบุคคลผู้มีอํานาจในการจัดการของบริษัท ตามมาตรา 54 แห่งพระราชบัญญัติประกันชีวิต พ.ศ. 2535 หรือ มาตรา 53 แห่งพระราชบัญญัติประกันวินาศภัย พ.ศ. 2535 (6) เป็นข้าราชการการเมือง (7) เป็นข้าราชการซึ่งมีหน้าที่เกี่ยวกับการควบคุมบริษัทเว้นแต่เป็นกรณีของบริษัทที่เป็นรัฐวิสาหกิจ หรือได้รับความเห็นชอบจากรัฐมนตรีเพื่อช่วยเหลือการดําเนินงานของบริษัท หรือเป็นผู้ได้รับแต่งตั้งตามมาตรา 54 แห่งพระราชบัญญัติประกันชีวิต พ.ศ. 2535 หรือมาตรา 53 แห่งพระราชบัญญัติประกันวินาศภัย พ.ศ. 2535 2.7 การดําเนินการของบริษัท การดําเนินการของบริษัทต้องอยู่ภายใต้เงื่อนไขดังต่อไปนี้ 2.7.1 แม้บทบัญญัติในประมวลกฎหมายแพ่งและพาณิชย์จะยอมให้บริษัทมีข้อบังคับเป็นอย่างอื่นต่างไปจากที่กําหนดไว้ในเรื่องการออกเสียงลงคะแนนของที่ประชุมกรรมการ อนุกรรการ หรือผู้ถือหุ้นนั้นก็ตาม บริษัทจะใช้บทบัญญัติเช่นว่านั้นกําหนดข้อบังคับเป็นอย่างอื่นมิได้ 2.7.2 เมื่อจะมีการจดทะเบียนเปลี่ยนแปลงกรรมการ ให้กรรมการผู้มีอํานาจลงนามแทนบริษัท แจ้งการเปลี่ยนแปลงนั้นให้นายทะเบียนทราบเป็นหนังสือก่อนการจดทะเบียนเปลี่ยนแปลง 2.7.3 ผู้เริ่มก่อการตั้งบริษัท จะต้องถือหุ้นในบริษัทรวมกันไม่น้อยกว่าร้อยละ 25 ของเงินทุนจดทะเบียน และจะโอนหุ้นของตนให้แก่บุคคลอื่นไม่ได้ภายในระยะเวลา 3 ปีนับแต่วันที่ได้รับใบอนุญาตประกอบธุรกิจประกันชีวิตหรือธุรกิจประกันวินาศภัย เว้นแต่หุ้นที่จะโอนนั้นเป็นการโอนเพื่อการพัฒนาธุรกิจประกันภัยของบริษัท ซึ่งเมื่อรวมกันแล้วจะต้องไม่เกินร้อยละ 25 ของจํานวนหุ้นทั้งหมดของบริษัท หรือเป็นการโอนทางมรดก 2.7.4 การจดทะเบียนแก้ไขเพิ่มเติม เปลี่ยนแปลงหนังสือบริคณห์สนธิและข้อบังคับของบริษัทหรือการย้ายสํานักงานแห่งใหญ่ หรือสาขาของบริษัทจะกระทําได้ต่อเมื่อรับความเห็นชอบเป็นหนังสือจากนายทะเบียน 2.7.5 เมื่อยื่นคําขอรับอนุญาต บริษัทจะต้องมีเงินวางประกันหรือธนาคารค้ําประกันในวงเงินไม่น้อยกว่าร้อยละ 5 ของทุนจดทะเบียน เพื่อเป็นหลักประกันว่าบริษัทจะต้องดําเนินการจดทะเบียนเป็นบริษัทจํากัดหรือบริษัทมหาชนจํากัดและยื่นขอรับใบอนุญาตประกอบธุรกิจประกันชีวิต หรือธุรกิจประกันวินาศภัยพร้อมทั้งเปิดดําเนินการประกอบธุรกิจประกันชีวิต หรือธุรกิจประกันวินาศภัยภายในระยะเวลาที่กําหนด มิฉะนั้นจะถูกยึดเงินประกันที่วางไว้กับนายทะเบียน และการอนุญาตให้ประกอบธุรกิจประกันชีวิต หรือธุรกิจประกันวินาศภัย นั้นสิ้นผลบังคับทันที 2.7.6 บริษัทจะต้องแจ้งไว้กับธนาคารที่บริษัทมีเงินฝากอยู่ว่าให้นายทะเบียนมีอํานาจสอบถามยอดเงินฝากของบริษัทได้โดยตรงทุกโอกาส 2.7.7 ต้องกระจายการรับประกันภัยประเภทต่างๆ โดยเฉพาะธุรกิจประกันวินาศภัย บริษัทจะต้องกําหนดให้มีการรับประกันภัยตามพระราชบัญญัติประกันวินาศภัย พ.ศ. 2535 และตามพระราชบัญญัติคุ้มครองผู้ประสบภัยจากรถ พ.ศ. 2535ตอน ๓ การจดทะเบียน เมื่อได้รับความเห็นชอบในคําขอแล้ว ให้ดําเนินการจดทะเบียนเป็นบริษัทจํากัด หรือบริษัทมหาชนจํากัด ให้แล้วเสร็จภายในเวลาเก้าสิบวัน นับแต่วันได้รับแจ้งความเห็นชอบให้จัดตั้งบริษัทได้ข้อ ๔ การขอรับใบอนุญาต ให้บริษัทแสดงหลักฐานว่าได้ปฏิบัติตามเงื่อนไขที่รัฐมนตรีกําหนดไว้ในประกาศนี้และที่กําหนดไว้ในพระราชบัญญัติประกันชีวิต พ.ศ. 2535 และพระราชบัญญัติประกันวินาศภัย พ.ศ. 2535 โดยแนบเอกสารแสดงรายการต่างๆ ตามที่ประกาศกําหนด 4.1 สําเนาหนังสือบริคณห์สนธิและข้อบังคับของบริษัท รับรองโดยนายทะเบียนหุ้นส่วนบริษัท 4.2 หนังสือรับรองจากนายทะเบียนหุ้นส่วนบริษัทเกี่ยวกับ 4.2.1 ชื่อบริษัท 4.2.2 รายชื่อกรรมการบริษัทและอํานาจของกรรมการ 4.2.3 จํานวนทุนที่เรียกชําระแล้ว 4.2.4 ที่ตั้งสํานักงานใหญ่ 4.2.5 สําเนารายงานการประชุมตั้งบริษัท 4.2.6 สําเนาบัญชีรายชื่อผู้ถือหุ้น 4.3 เอกสารแสดงฐานะการเงิน 4.4 แบบและข้อความแห่งกรมธรรม์ประกันภัย และอัตราเบี้ยประกันภัยที่บริษัทจะยื่นขอรับความเห็นชอบจากนายทะเบียน เพื่อประกอบการในครั้งแรกข้อ ๕ การยื่นคําขอตามประกาศนี้ ให้ผู้ที่ประสงค์จะขอตั้งบริษัทจํากัด หรือบริษัทมหาชนจํากัดเพื่อรับใบอนุญาตประกอบธุรกิจประกันชีวิต หรือธุรกิจประกันวินาศภัย สําหรับปี 2538 ยื่นคําขอพร้อมทั้งวางเงินประกันตามที่กําหนดไว้ตามประกาศนี้ ภายใน 3 เดือน นับแต่วันถัดจากวันประกาศในราชกิจจานุเบกษา เป็นต้นไปผู้มีอํานาจลงนาม - ประกาศ ณ วันที่ 1 มิถุนายน พ.ศ. 2538 อุทัย พิมพ์ใจชนรัฐมนตรีว่าการกระทรวงพาณิชย์